Эссе

Һуғышҡа китер алдынан уйланыуҙар.

Һуғышҡа китер алдынан кеше нимәләр тураһында уйлана ала һуң ? Элек булған һугыштарҙа халкыбыҙ нимәмәләр кисергән ?Бәлки ,илен, ерен яратҡан бөтә кешенең дә уй-фекере оҡшаштыр ул?

Һугыш алдынан һәр кем үҙенсә уйлана, фекер йөрөтә .Бәлки, ҡурҡыу ҙа булалыр. Был хәләтте аңлатыу бик ауыр: киләсәктең

билдәһеҙлеге, илеңдең, халҡыңдың, яҡындарыңдың яҙмышы. Һуғыш-кешелек донъяһы өсөн иң ҡуркыныс һынау: югалтыуҙар, үлем, аслыҡ… Ә ҡатын-ҡыҙҙар өсөн һөйгәнен йәки балаһын юғалтыу иң ауыры.Уларҙы йөрәктәренән өҙөп оҙатып ҡалалар. Ҡыйыу, батыр булып, дошманды еңеп ҡайтыуҙарын теләйҙәр. Ә бәләкәй балаларҙың хистәрен аңлатап бөтөрөрлөк түгел. Ошо йәштән улар һуғыштың әсәһен -сөсөһөн күреп үҫәләр.

Я. Хамматовның “Төньяҡ амурҙары” әҫәрендә яҡындарын һуғышҡа оҙатырға килгән кешеләрҙең уйҙары бик күп төрлө . Ә Ҡаһым һуғышҡа китәсәк кешеләре тураһында ҡайғырта. Башҡорт халҡы бер нимәгә ҡарамаҫтан, Рәсәй именлеген һаклаясаҡтарына ышана. Аҡыллы һәм һәләтле иптәштәре булыуы менән ҡыуана. Батшаның башҡорт халҡына ирек һәм бәхетле тормош биреүенә өмөтләнә.

Бөгөн һуғыш батырҙары тураһында бик күп иҫтәлектәр һаҡланған. Мин Дөртөйлө ҡалаһында йәшәйем.Ҡалабыҙҙа ҙур музей бар.Унда һуғышта ҡатнашҡан һалдат хаттары һаклана. Һәр ҡайһында уларҙың уйланыуҙары, өмөттәре, хистәре яҙылған. Кемдер ғаиләһе өсөн борсолап, нисек ярҙам итергә тип яҙған . Ҡайһылары яратыу, һағыныу хистәрен шиғыр, йыр аша яҙып ебәргәндәр. Уларҙың күбеһе яу ҡырҙарында ятып ҡалғандар. “Данлы егет ил өсөн үлер“ тигән мәҡәлдәгесә, һуғышҡа киткән һәр кеше иле өсөн ғүмерен дә йәлләмәгән. Ә Салауат Юлаев, Ҡаһым, Батырша, Кинйә Арыҫланов кеүек батырҙарыбыҙ булғанға беҙҙең быуын башҡорттары үҙ ерҙәрендә йәшәй . Киләсәктә уйыбыҙҙа, илебеҙҙә һуғыштар булмаһын, балаларҙың күҙ йәше түгелмәһен ине. Бөтә кешенең күңелендә тыныслак булһын, матур тормошҡа шатлып йәшәргә яҙһын!

Дүртөйлө районы Иванай урта мәктәбенең 8б класы уҡыусыһы Марванова Карина